เรือใบ วางกุนโป้ง รับมือ ราชัน ได้โด้หายเดี้ยง ตัดเชือกชปล.
เรือใบสีฟ้า แมนเชสเตอร์ ซิตี้ ความหวังหนึ่งเดียวของอังกฤษ เตรียมส่งเซร์คิโอ กุน อเกวโร ยอดหัวหอกทีมชาติอาร์เจนตินา ลงล่าตาข่าย ในเกมที่จะเปิดรังเอติฮัด สเตเดียม ดวลกับ ราชันชุดขาว เรอัล มาดริด ทีมยักษ์ใหญ่แห่งแดนกระทิงดุ ศึกฟุตบอลยูฟ่า แชมเปียนส์ลีก รอบรองชนะเลิศ นัดแรก คืนนี้ (อังคาร 26 เม.ย.) ขณะที่ ราชันชุดขาว มีข่าวดี เมื่อคริสเตียโน โรนัลโด ดาวเตะซุปเปอร์สตาร์ทีมชาติโปรตุเกส หายเจ็บ ฟิตพร้อมลงบู๊เกมนี้ ทำให้โรนัลโดจะได้วัดความคมในการทำประตูกับกุน อเกวโร ของแมนฯซิตี้ ยิงสดให้ชมทางทรู 4 ยู และทรูบีอิน สปอร์ต เริ่ม 01.45 น.,การแข่งขันฟุตบอลยูฟ่า แชมเปียนส์ลีก ฤดูกาล 2015-16 คืนนี้ (อังคาร 26 เม.ย.) เป็นเกมรอบรองชนะเลิศ นัดแรก คู่บิ๊กแมตช์ระหว่าง เรือใบสีฟ้า แมนเชสเตอร์ ซิตี้ ความหวังหนึ่งเดียวของอังกฤษ จะเปิดสนามเอติฮัด สเตเดียม ต้อนรับการมาเยือนของ ราชันชุดขาว เรอัล มาดริด ยอดทีมจากแดนกระทิงดุ เจ้าของแชมป์รายการนี้มากสุด 10 สมัย โดยจะถ่ายทอดสดให้ชมทางทรู 4 ยู และทรูบีอิน สปอร์ต เริ่มเวลา 01.45 น. พร้อมกัน,เกมนี้ ราชันชุดขาว เรอัล มาดริด ของกุนซือซีเนอดีน ซีดาน มีข่าวดี เมื่อจะได้ คริสเตียโน โรนัลโด กองหน้าซุปเปอร์สตาร์ทีมชาติโปรตุเกส ฟิตเปรี๊ยะ พร้อมกลับมาลงสนามเป็นตัวจริง หลังมีอาการบาดเจ็บเล็กน้อยจนไม่ได้ลงเล่นในเกมลีกเมื่อช่วงสุดสัปดาห์ที่ผ่านมา โดยโรนัลโดจะได้กลับมาประสานงานในแนวรุกร่วมกับกาเร็ธ เบล ปีกทีมชาติเวลส์ และคาริม เบนเซมา กองหน้าทีมชาติฝรั่งเศส นอกจากนี้ เรอัล มาดริด ยังมีโทนี โครส และลูกา โมดริช ทำเกมในแดนกลางด้วย,ขณะที่ เจ้าบ้านแมนฯ ซิตี้ ภายใต้การคุมทัพของมานูเอล เปเยกรินี กุนซือชาวชิลี เตรียมส่ง เซร์คิโอ กุน อเกวโร ยอดหัวหอกทีมชาติอาร์เจนตินา ลงประชันความคมในการทำประตูกับคริสเตียโน โรนัลโด ของเรอัล มาดริด นอกจากนั้นขุมกำลังที่เหลือของแมนฯ ซิตี้ ยังมีทั้งยายา ตูเร, เควิน เดอ บรอยน์ และดาวิด ซิลวา เป็นตัวสนับสนุนเกมรุก แต่จะขาด ราฮีม สเตอร์ลิง ปีกทีมชาติอังกฤษ ที่ยังไม่หายบาดเจ็บ,สำหรับแนวโน้มความน่าจะเป็นของเกมนี้ เรือใบสีฟ้า แมนฯ ซิตี้ ได้เปรียบตรงที่เล่นในบ้าน แต่ฟอร์มโดยรวมอาจเป็นรองเรอัล มาดริดอยู่เล็กน้อย โดยเฉพาะในแนวรุกที่มีทั้งคริสเตียโน โรนัลโด, กาเร็ธ เบล และคาริม เบนเซมา เป็นตัวอันตรายที่ทำประตูได้เฉียบคมทุกคน
เรือใบสีฟ้า แมนเชสเตอร์ ซิตี้ ความหวังหนึ่งเดียวของอังกฤษ เตรียมส่งเซร์คิโอ อเกวโร ยอดหัวหอกล่าตาข่าย ในเกมที่จะเปิดรังดวล ราชันชุดขาว เรอัล มาดริด ยักษ์ใหญ่แห่งกระทิงดุ ศึกฟุตบอลยูฟ่า แชมเปียนส์ลีก รอบรองชนะเลิศ นัดแรก
ยูฟ่าแชมเปียนส์ลีก,แมนเชสเตอร์ ซิตี้,เรอัล มาดริด,ข่าวกีฬา,ข่าว,ไทยรัฐออนไลน์